Tief 'Speech' – Page 9 – Ek blog oor enigiets wat ek op die hart het. Even in English
Posted byTief November 20, 2018 November 20, 2018 Posted inOpinies, UncategorizedTags:beste tv reeks, cheers, Everybody Loves Raymond, fawlty towers, frasier, modern family, my family, orkney snork nie, Seinfeld, sitcoms, top 10 sitkoms, top ten sitcoms, tv series, vetkoekpaleis, wat om te kyk, Will & GraceLeave a comment on TOP TIEN SITKOMS
Hou jy van avontuur-verhale? Boeke vol versteekte skatte, verlore beskawings, klassieke karre, ou vliegtuie, duikbote met fantastiese tegnologie. Booswigte met donker fanatiese planne om die werêld te verander vir eie gewin?
Soek jy 'n boek met drie-dimensionele karakters wat jou reg oor die aardbol neem om 'mysteries' op te klaar of met 'n slymerige boef af te reken?
Dan stel ek waar jy lees 'n Clive Cussler boek. Hy het al om en by oor die 80 geskryf. En dan is hy nog so aktief op 80. Al die aktiewe goed wat sy hoofkarakters in sy boeke doen het hy self uit getoets of ervaring van. Duik, met bote reis, vlieg ens.
Sy kennis van karre, vliegtuie en die wrakstukke van ou bote van onder die see kom duidelik na vore.
Volg hierdie link as julle meer van s boeke wil weet.
Al sy boeke kan meestal, (hy het twee nie-fiksie boeke geskryf) in vyf reekse geplaas word.
Dirk Pitt reeks: Dirk werk vir die National Underwater and Marine Agency (NUMA). Hulle is gebasseer in Washington DC. Dit is hulle werk om die oseane te monitor, te verken, ondersoek en te beskerm. Gewoonlik as daar iets fout gaan of geheimsinnige gebeur vind plaas is Pitt die man wat jy bel. Saam werk hy en die mense by NUMA aan 'n oplossing vol spanning en drama. My gunsteling boek was Atlantis Found.
Clive Cussler het in regte lewe NUMA geskep. Hulle is 'n nie-regerings organisaie wat hulself beywer met die ekosisteem van die oseane.
Numa Files: Kurt Austin werk nes Dirk Pitt vir NUMA en moet ook soms redder vir die mensdom speel. Hy en sy vriend Joe Zavala bevind hulle soms in benoude situasies en meestal is daar 'n aster wat gered moet word. My gunsteling boek was The Storm.
FARGO Adventures: Multi-miljoeners Sam en Remi Fargo lewe 'n droom vir enigiemand in hul dertigs. Hulle bly in 'n kolossale groot huis by die see, hulle het 'n klomp geld en reis die aardbol vol. Waar ook al hul hulself bevind raak hulle betrokke by die soektog na verlore skatte. Jy ken die resep. Iemand ander soek die skate vir 'n slinkse komplot en die Fargo's en hul bondgenote moet keer. My gunsteling boek was The Tombs.
Oregon Files:Dit gaan oor 'n boot met die naam Oregon. Dit is een van die meesgevorderste oorlog bote wat oor die oseane reis. Die boot word vermom as 'n ou stoomskip. Al sy inwoners wat 'n militêre agtergrond het vorm deel van 'n private militêre groep genaamd, 'The Corporation' en hulle word gelei deur die ou CIA-man Juan Cabrillo. Saam het hulle baie hoogsgeheime take om te doen wat niemand anders kan doen nie. Elke inwoner het sy rol wat hy speel bv.
Bitter min mense weet van hulle bestaan. Hulle vaar op die see onder 'n Iranese vlag. Niemand is agterdogtig oor 'n ou stoomskip nie. My gunsteling boek was Plague Ship.
Isaac Bell:Isaac Bell is 'n speurder vir die Van Dorn Speuragentskap. Die boeke speel af in die begin jare van die twintigste eeu. Die tegologie uit daardie era is bietjie voor hul tyd bv. vlieënde karre. Bell kry te doen met baie skurke soos die Mafia-base onder andere. Hierdie reeks bestaan maar net uit dood gewone speur verhale. My gunsteling boek was The Bootlegger.
Hopelik kry ek julle aan die lees. Praat weer. Clive se nuwe boek wag vir my…
Hou jy van lag? Lag jy ooit? Ons almal hou van lag. Party mense lag meer as ander. Party mense lag nooit fisies nie. Party lag net vir hulself.
Lag is goed vir jou.
Dit vernietig jou stres hormone
Dit versterk jou imuunstelsel
Lag brand kalorieë & beskerm jou hart
Lag maak jou emosioneel ligter
Lag ontspan jou lyf
Daar is 'n paar maniere om te lag.
Sien- Kyk 'n snaakse Youtube-video van iemand wat pranks doen wat skeefloop.
Hoor- Luister na 'n Radio Raps of 'n Trevor Noah storie. Dit sal enigeen laat lag.
Lees- Daar was nog net twee skrywers wat my laat lag het. Hulle sê mos skrywers moet skryf wat hulle weet. Glo my, hierdie twee kry dit reg. Die leser se aandag bly met wat voor hom staan. Dis volgens my onmoontlik om nie te lag as jy hierdie boeke verslint nie.
Skrywer: John van de Ruit
Exit, Purued by a Bear
Hierdie vier boeke het uit die pen van John van de Ruit gekom. Dit handel oor John 'Spud' Milton, 'n "boykie" van die Bluff wat 'n beurs na 'n ryk privaat skool gewen het. Hierdie vier boeke dek vier jaar se skoolganery. Vandat hy by die skool begin tot hy daar uitstap. Dit is 'n reis van grootword wat jy saam met die hoofkarakter stap.
Verloor jouself in hierdie temas.
skooldinge en -gebeure
Van de Ruit se skryfstyl is humoristies en gemaklik. Dit is in die vorm van Dagboek inskrywings. Die verhale speel in die begin 90s af.
Werklike gebeure word saam gevoeg.
ANC en IFP baklei
River Phoenix sterf
Suid-Afrika speel sy eerstekrieket wedstryd sedert hertoelating teen Indië
Spud bevind homself saam 'n paar wilde kamermaats en hulle noem hulself die 'Crazy8'. Hulle is van die hoof karakters wat Spud in sy dagboek beskryf
Daar is Boggo wat hou van Dobbel en bloufoto's
Daar is Gecko wat elke siekte onderlede gehad het
Daar is Simon die krieketspeler
Rambo, die leier. Hy het selfs 'n skelm verhouding met hulle koshuismeester se vrou
Mad Dog. Hy hou van jag en mense intimideer
Daar is Fatty wat van Kos en spookstories hou
Daar is Vern, wat sommer al die eerste kwartaal weg hardloop van die skool af
Roger, die kat (van die tweede boek)
Garlic- Van Malawi
Dan kom daar nog by
Die koshuisvader, Mnr.Wilson, wie se bynaam 'Sparerib' is
'The Guv' die Engelse onnie
Mnr. en Mev. Milton-sy ouers
Wombat-sy ouma wat so 'n bietjie deur mekaar is
Mermaid & Amanda-sy eks-meisies
Blacky die hond
Verlang na jou tiener lewe of geniet jy net n lekker boek. Kry dit!
Droom jy ooit van 'n lewe by 'n luukse Lodge in die middel van die Bosveld. Of jy nou daar werk of vakansie hou? James Hendry bied vir ons 'n komiese blik in die lewens van die mense van die bos.
Hierdie is die boeke wat julle moet koop. Maak jou reg om jouself pap te lag. Elke keer as ek bos toe gaan, lees ek hierdie ouens, net om in die 'mood' te kom.
Maak jou reg vir:
Komiese gebeure onder die personeel
Leefwyses van gaste en die personeel
Dinge wat skeef loop
Verhoudinge wat vorm
Die hoofkarakters is die sarkastieste, bitter Angus, 'n veldwagter en die joviale Hugh MacNaughton, 'n hotelbestuurder wat vir 'n jaar by Sasekile, 'n privaat natuurreservaat gaan werk. Hierdie broers hou nie van mekaar nie, so verwag wrywing.
Dan is daar
PJ- ddie bestuurder
Julia- hulle suster
The Major- hul seniele oupa
Anton Muller- die hofveeldwagter wat dink hy weet alles
O'Reilly- die Ierse Kok
Jenny, Amber, Simone, Anna, September- kampbestuurders
Jeff- Angus se buurman en hoof irritasie
Elvis Sithole- Grondbestuurder
Carey, Jamie, Sipho, Allistair, Duncan- veldwagters
Weekliks stuur hulle vir hul suster 'n epos en daarin vertel hulle haar wat alles daardie week by die Lodge gebeur het. En dit is waar die komedie gebeur. Veral die Angus karakter se e-poste is skerp en propvol stories.
Back To The Bush aan die ander kant is in die vorm van 'n weeklikse dagboek inskrywing van die MacNaughton's se tweede jaar in die bos. Dit kom alles uit Angus se pen uit.
In die twee jaar het die broers baie gegroei en die Lodge is anders as aan die begin, maar die sports hou net nie op nie.
Kry hierdie boeke. Julle sal my nog bedank.
Hoekom nie SA?
'n Mens hoor baie keerdie woord 'Globalisering'. Vir die van julle wat nie weet wat hierdie smart woord beteken nie hier is dit:
Volgens oom Google beteken dit dat "Globalisering is die proses van internasionale integrasie voortspruitend uit die interaksie en uitruiling van wêreldbeskouinge, produkte, idees en gemeenskaplike deling van mekaar se kulture."
Nogal 'n mond vol. En ek wed party verstaan nog steeds nie. Basies beteken dit dat een idea of produk reg oor die aardbol verspreid raak en in aanvraag kom.
Dink aan Coke. Reg oor die aarde sal jy die naam en produk kry Coca-Cola kry. En almal sal dit ken. Net soos McDonalds, KFC, Levi, Toyota ens.
Al is SA 'n derde wêreld land het ons ook daardie buitelandse invloed of dit nou by ons kos, musiek, klere, tegnologie ens is. Baie dele van ons bestaan word beinvloed uit die buiteland.
Hier is 'n paar oorsese dinge wat ek nooit kon verstaan hoekom dit nooit hier posvat nie.
Ken jy lekker warm appeltert met roomys? In Amerika noem hulle dit mos Apple Pie. Daar kry jy ook Cherrie Pie of Blueberry Pie. Hoekom kry ons dit nie in SA nie? Ons maak dan enige ding wat uit die buiteland kom? Ficksburg in die Vrystaat hou mos elke jaar n Kersiefees. Probleem opgelos.
Die Yanks eet kalkoen. Veral met Thanksgiving en Kersfees. Die Britte eet gans of fisant. Hoekom eet ons dit nie ook op grootskaal nie? Dink net hoe gewild gaan dit wees onder ons mense wat hou van braai of wat in groot families bly? As ons op grootskaal met volstruise kan boer, kan ons seker met hierdie pluimvee ook. Of vang n tarentaal langs die pad? Dink net aan hoe opkomende boere gehelp kan word met hierdie nisboerdedry. Ons kan dit in 'n grootskaalse boerdery ontwikkel.
Ons het so baie skool rugby spelers wat verlore gaan na matriek. Hulle sluit nie professionele kontrakte met unies of universiteite nie. Hulle gaan oorsee of hou net op met die spel. Hoekom word hulle nie aangemoedig om rugbyliga te speel nie? Dertien man rugby. In NZ, Engeland en Australië is hierdie sport baie gewild. Hiermee word 'n nuwe sport ontwikkel en rugbyspelers kry 'n tweede kans vir 'n beroepsport.
Die mense in die stede bly anders as oorsee se stedelike mense. Hoekom bou ons nie meer woonstelblokke met 'apartments' nie. Dink aan Friends of The Big Bang Theory. Sal dit nie ons behuising krisis oplos nie?
Dink 'n bietjie hier aan…
Posted byTief November 19, 2018 November 30, 2018 Posted inOpiniesTags:apple pie, behuising, globalisering, invloede van buite, kalkoen, nisboerdery, rugby ligaLeave a comment on Hoekom nie SA?
Om te begin lees…
Mense lees al hoe minder deesdae.
Ons is almal vasgenael aan ons fone
Ons kan net 'n aantal woorde per minuut lees
Ons Konsentrasie is laag
Ons is haastig om klaar te kry
Ons Taalvaardighede verswak
Daarvoor is dit ouers se verantwoordlikheid dat hul kinders so veel as moontlik lees. In Afrikaans en in Engels. Hier van Gr4 af, nadat hulle drie jaar lank al ordentlik leer lees het gee vir hulle 'n boek en beveel hulle om te lees. Vra hulle uit om te sien hoe hulle vorder.
Ek stel voor jy gee vir hulle 'n reeks om te lees. Daar bly die karakters dieselfde en soms is daar 'n klein ontwikkeling wat wel plaas vind, maar nie te groot om hulle deurmekaar te maak nie.
Kyk vir die volgende reekse
Trompie-reeks deur Topsy Smit
Kom ervaar die avonture van Trompie en sy maats, Blikkies, Dawie, Rooie en Boesman die Brak. Kwaggaberg se berugte Boksombende.
Saartjie-reeks deur Betty Naude
Die vroulike weergawe van Trompie. Saam met haar vriende noem hulle hulself die 3 muskiete en beland in avonture.
Dieselfde skrywer wat Trompie geskep het was verantwoordelik vir Saartjie se ontstaan!
Frits Deelman deur Leon Rousseau
Frits Deelman is SA se superspioen wat elke skurk wat SA bedreig laat les opsê.
Die Uile deur Cor Dirks
Die Uile is 'n bende van 4 maats van 'n kosskool in Kranskop in Mpumalanga wat altyd perongeluk by avonture teen hul sin betrokke raak.
Jaco Jacob –boeke
Harry Potter reeks-deur JK Rowling
Sodra hulle Engels onder die knie kry gee vir hulle die volgende skrywers of reekse
Michael Morpurgo –boeke
Hardy Boys gaan oor Frank en Joe Hardy wat saam met hul vriende geheime moet oplos en skelms moet vastrek. Nancy Drew is 'n vroulike weergawe daarvan.
Famous Five deur Enid Blyton.
Dit handel oor vier neefs en niggies wat saam met hul hond in avonture beland.
Dit handel oor meisies wat na 'n kosskool toe gaan en alles wat daar gebeur.
Begin met hierdie boeke. In 'n volgende post gee ek nog raad. Ek sal self boeke voorskryf vir ouer gardes. Ons gaan ons kinders aan die lees kry.
Posted byTief November 15, 2018 November 30, 2018 Posted inboeke, UncategorizedTags:adventure books, boeke, books, books to read for kids, childrensbooks, kinderboekeLeave a comment on Om te begin lees…
SA Rugby spelers speel vir ander lande
Suid-Afrikaners speel net vir die Bokke? Watwou!
Elke rugby speler in ons land droom daarvan om die Groen-en-Goud aan te trek. Van klein laatjies wat al Bulletjie rugby speel tot ou ooms wat nog klubrugby speel.
Daardie trui is nie vir almal beskore nie. Huidiglik was daar nog net 911 manne wat die Bok trui oor hul skouers kon trek. Net 911 spelers wat die Senior vyftiental kon verteenwoordig.
Intussen is daar baie spelers vort oorsee om hul heil te gaan soek. SA se rugby spelers is oral in aanvraag. As jy by professionele spanne se Wikipedia-blad gaan kyk is die kans groot jy kry 'n Suid-Afrikaner op hul boeke. Meeste spelers word uit SA gelok in die hoop om vir die nasionale span van jou aangenome land te speel.
Om dit te doen is daar twee maniere.
Jy bly vir 3 (in 2020 is dit 5) jaar op 'n plek.
Burgerskap d.m.v jou ouers of grootouers
Hierdie post wys vir julle ongeveer watter spelers van SA het 'n internasionale wedstryd vir sy aangenome land gespeel. Dit is slegs rugby union (vyftienman).
Die name van die spelers is nie alfabeties nie. As julle meer wil weet van ons spelers, GOOGLE so bietjie.
Nicholas Labuschagne (Pat Lambie se oupa)
Frank Mellish (Hy het vir die Bokke ook uitgedraf)
Antonie Claassen (Sy pa Wynand was 'n Bok Kaptein)
Carlo del Vava
DHT van der Merwe
Francois Viljoen (in SA grootgeword en skoolgegaan)
Rubuen de Haas
Baie ander lande soos die VAE en Botswana is propvol met spelers met SA bande. Dit gaan net meer word. Soos rugby regoor die heelal groei, so sal die aanvraag na SA spelers.
Posted byTief November 13, 2018 Posted inSPORTTags:boks, rugby, south africans playing for other countries, springbokkeLeave a comment on SA Rugby spelers speel vir ander lande
My sewes droom
Hoe gaan daardie liedjie?
Ek sou kon doen met 'n miljoen
Ja, ek stem saam met wyle oom Lukas Maree. Ek sou ook kon doen met 'n miljoen. Maar deesdae is 'n miljoen nie veel werd nie. Dit hou nie lank nie. Jy weet mos; e-toll, 15% belasting, mediese kostes, kos, krag, water, WiFI, DSTV, petrol, Showmax! Jy moet vir al daardie goed betaal.
Of eintlik is 'n miloen deesdae niks nie. Mens kort 'n Biljoen.
As ek soveel geld het dan koop ek vir my die volgende:
'n Wildplaas wat aan die see grens
'n Woonstel in Londen of New York
'n Ranch in Texas
'n Karibiese eiland
'n Reis reg om die aardbol
UBER & Apple aandele
My eie straler waarmee ek oral kan rondrits
My eie Engelse Premiersliga sokkerspan
Dan het ek my meesterklas-bakgat-fenomenale idee. Ek begin my eie skatryk 7 sewesrugby liga. Ons noem dit sommer die 'Clash-for-Cash-liga.'
Ons almal weet sewe aan 'n kant rugby is super gewild. Op skool, provinsiale en internasionale vlak. Ons eie Blitzbokke is een van die beste spanne wat daar is.
Ons almal weet die IPL in Indië het twintig-twintig krieket met een groot BANG op die wêreld verhoog gesit. Dit is uiters gewild en jaar na jaar styg sy gewildheid. Groot geld word aan die spelers betaal en nog meer geld word uit borge, uitsaairegte en kaartjiesverkope gegenereer.
Elke span het 'n eienaar en hy bestuur die brand van die span.
Elke span word privaat besit, maar spelers van verskillende lande vorm 'n span. Kan jy jouself in dink? Saebelo Senatla en Sonny Bill Williams in 'n span. Hulle speel teen Israel Folau en Perry Baker.
Kan jy die skouspel indink? Hoe dit mense sal lok. En jy vat die rugbyfees na verskillende plekke op die aardbol.
Dit is groot toeriste aantrekkingsplekke en mense sal van ver af kom om te kom kyk. Dis 'n sportgebeurtenis wat klein kan begin en dan groei na 'n groot gebeurtenis soos Tour de France
Hiers nog 'n paar dinge wat ek wil noem
Nes die IPL vind dit plaas oor 'n kort tydperk van 4-5 weke
8 spanne neem deel
Elke span het dieselfde bedrag om spelers te kontrakteer
Die byeenkoms is 'n Wêreldrugby geakkretiteerde toernooi
Twee dae per plek, vier -vyfdae tussen in as rus tydperk
Vind plaas Junie maand. Dan is die Europese seisoen verby en Super Rugby spanne se spelers sal nie almal gekies word vir nasionale diens nie.
Goeie betaling- in Dollars
Daar moet 'n kwota van vier spelers van ontwikkelende rugby lande soos Chile en Vanuatu wees. Om die spel te laat groei.
'n squad van 18-20, nie 13 soos deesdae nie
A.g.v die uitsaai regte sal rugby wêreldwyd meer blootstelling kry. Huidiglike is SA en Fiji die twee topsspanne, maar oor 'n dekade of drie kan dit dalk anders wees. Sri Lanka of Gambia kan dalk met loudere wegstap a.g.v. die goeie publisiteit en blootstelling.
Dis die droom…
Posted byTief November 13, 2018 December 10, 2018 Posted inOpinies, SPORTTags:biljoen, drome, ipl, miljoen, sevens rugby, sewes rugbyLeave a comment on My sewes droom
Watter boekwinkel om by te 'shop?'
As 'n man wat al jare lank boeke koop en vining deurlees sodat hy nog moet koop is daar die groot keuse wat hy moet maak: Waar koop hy sy boeke? Exclusive Books of Bargain Books?
Reg oor die land sal jy hierdie twee kettingwinkels meestal by elke groot Mall kry. Die een of die ander. Of selfs op party plekke sal jy albei kry soos by die Liberty Midlands Mall in Pietermaritzburg in KZN.
Mense vra my baie keer watter een van die tipe boekwinkels sal ek verkies en dan vergelyk ek die twee graag met karre.Exclusive Books is 'n 2017 Mercedes model en Bargain Books 'n 2001 model. Die een is meer nuut, luuks en trendy as die ouer model.
Hierdie volgende aspekte hou ek ingedagte as ek moet kies.
Duurder boeke. Veral die wat pas uitgekom het.
Nuwe of herdrukte boeke
Daar is meer boekopsies. Bv. Tydskrife, autobiografieë, boeke oor geloof, geskiedenis, kinderboeke ens.
Elke winkel het baie spasie om in te beweeg.
Trendy.As jy daar instap jeuk jou vingers om die boeke te verken.
Die Vibe skree BOEKWINKEL
Daar is selfs 'n koffie winkel genaamd FEGO langsaan. Daardie reuk van vars koffie is baie aanlokkend
Verkoop ander produkte soos sleutelhouers en speelgoed
Baie sitplek vir klante om te sit en lees
Goedkoper boeke. Party boeke is soms R100-R200 goedkoper as by Exclusive Books
Verkoop meer Afrikaanse boeke
Laer Pryse maak dat jy baie boeke sal koop
Ouer boeke wat jare terug gedruk is is te koop
Meer boeke per skrywer. Exclusive sal net 'n paar per skrywer as te koop aanbied
Bargain Books laat 'n ou baie dink aan die outydse boekwinkels by die see waar jy ure kon spandeer om n skat te ontdek
Dis 'n moeilike keuse om te maak, maar ek sal Bargain Books kies. Jy kan maar net so wel met meer boeke daar wegstap as wat jy by Exclusive Books sou.
Posted byTief November 13, 2018 November 15, 2018 Posted inboeke, OpiniesTags:bargain books, boekwinkels, bookshops, exclusive booksLeave a comment on Watter boekwinkel om by te 'shop?'
Amazon of Takealot?
Suid-Afrikaners vra hulself baie keer: Ballito of Hartenbos? Pizza met of sonder pynappel? Die Blou Bulle of die WP? Netwerk24 of Maroela Media? Dan is daar nog een: Takealot of Amazon.
My opinie is die volgende. Albei het voordele en nadele. Dit hang af van mens tot mens. Kom ons loer!
Dit is plaaslik geleë.
Produkte bereik jou meestal binne 'n dag of wat.
Soms raak dit beskadig
Soms neem dit 'n ruk om by jou uit te kom
'Graphics' op die webwerf is nie altyd so lekker nie
Opsies is onbeperk. Dink aan 'n TV reeks wat jy gekyk het jare gelede en jy kry dit nie hierso in SA nie, ek wed jou jy sal dit kry op Amazon. Soos met my: Third Rock of The Sun, Grounded For Life ens. Op DVD. Anders 'stroom' jy dit regstreeks van Amazon Prime af, sy eie weergawe van Netflix.
Daar is 'n groter verskeidenheid produkte as by Takealot.
As jy van e-boeke hou gaan kyk. Daar ontdek jy nuwe skrywers en die keuses is onbeperk.
As jou Tablet/ e-book/ Kindle gekonnekteer is aan jou Amazon rekening behoort boeke, TV reekse en speletjies dadelik by jou uit te kom.
Graphics is goed op die webwerf.
Jy kan op die rekenaar 'Track' waar die produkte is
Nie alles kan SA toe gestuur word nie
Pakkies raak weg of beskadig
Prysig! Onthou jy betaal in Dollar.
Pakkies vat lank om by jou uit te kom.
Ek hoop ek kon my medemens bietjie touwys en raad gee…
Posted byTief November 12, 2018 December 13, 2018 Posted inOpiniesTags:amazon, online shopping, takealotLeave a comment on Amazon of Takealot?
Posted byTief November 12, 2018 November 12, 2018 Posted inUncategorizedLeave a comment on The Journey Begins